**հիմնավորոՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ՈՒ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**1. Անհրաժեշտությունը**

Նախագծի ընդունման անհրաժեշտությունը պայմանավորված է 2023 թվականի ՀՀ պետական բյուջեով նախատեսված 1157 «Քաղաքային զարգացում» ծրագրի «21002 Երևանի մետրոպոլիտենի ենթակառուցվածքների կառուցում» միջոցառման շրջանակներում: Գործող մետրոպոլիտենի զարգացումը դեպի Աջափնյակ, լուծում է թաղամասում կարևոր սոցիալական հարց հանդիսացող տրանսպորտային խնդիրներ, քանի որ թաղամասի բնակչությունը հիմնականում օգտվում է բացառապես հանրային տրանսպորտից: Կայարանի կառուցումը հիմնավորվում է նաև Աջափնյակը քաղաքի կենտրոնի հետ կապող ուղիների սակավությամբ: Կիևյան և Դավթաշենի կամուրջները քաղաքային տրանսպորտից զգալի բեռնաթափելու հնարավորությամբ: Հրազդան գետի ձախ ափին կան փորված մետրոյի թունելների առկայություն, ինչը զգալիորեն կհեշտացնի կայարանի կառուցումը: Դեպի Աջափնյակ զարգացման ծրագրի իրականացումը թույլ կտա ունենալ հարմարավետ արագընթաց էկոլոգիապես մաքուր տրանսպորտ, որը կմիացնի Հրազդան գետի կիրճով բաժանված Երևանի երկու մասերը, ինչը շատ կարևոր է ռազմավարական տեսանկյունից:

**2. Ընթացիկ իրավիճակը և խնդիրները**

Կառուցվող կայարանի նախագծման ընդհանուր պահանջները՝ նախագծել լիարժեք մետրոպոլիտենի կայարան բոլոր ատրիբուտներով, հաշվարկային միջակայքերով, երկկողմանի կոնոնավոր երթևեկությամբ: Արտակարգ իրավիճակներում բնակչության պատսպարման հնարավորությունն ապահովելու համար հ. 24 հորանի մոտեցնող թունելներում, նրան հարակից տարածքներում , ինչպես նաև ընթացքային թունելներում քաղպաշտպանության անավարտ օբյեկտներն ավարտին հասցնելու համար նախագծում նախատեսվել են անհրաժեշտ շինարարական-մոնտաժային աշխատանքների ծավալներ: Գործող մետրոպոլիտենի դեպի Աջափնյակ զարգացման ուղղությամբ կատարված և կատարվելիք աշխատանքների կազմակերպման վերաբերյալ ընդհանուր տեղեկություններն ամփոփված են 09.11.2021թ. կնքված հ.ԵՔ-ԵՓՄԱՇՁԲ-21/1 պայմանագրում:

**3.Կարգավորման նպատակը և բնույթը**

Գործող մետրոպոլիտենի զարգացումը դեպի Աջափնյակ, լուծում է կարևոր սոցիալական հարց հանդիսացող տրանսպորտային խնդիրներ,

**4. Նախագծի մշակման գործընթացում ներգրավված ինստիտուտները և անձինք**

Երևանի քաղաքապետարան

**5. Ակնկալվող արդյունքը**

Երևանի մետրոպոլիտենի անվտանգ շահագործում, ուղևորների ապահով տեղափոխում։

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունումը Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում:

**7. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

**8. Կապը ռազմավարական փաստաթղթերի հետ.Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություններ**

Կապը ռազմավարական փաստաթղթերի հետ բացակայում է: